Polisievrou vermoor: Nog twee vas | Maroela Media
Ao. Michelle Stephenson. Foto: Facebook
Nog twee mans is in hegtenis geneem nadat ao. Michelle Stephenson, die polisievrou wat verlede week in haar huis in Vanderbijlpark vermoor is, se vuurwapen glo in hul besit gevind is.
Lt.kol. Lungelo Dlamini, woordvoerder van die polisie, het gesê die twee mans het reeds vandag in die Sebokeng-landdroshof verskyn op aanklag van die onwettige besit van 'n vuurwapen. Terselfdertyd het nog twee verdagtes in die Vanderbijlpark-landdroshof verskyn in verband met Stephenson se moord.
Een van die verdagtes wat van Stephenson se moord aangekla word, het na bewering vir haar as 'n tuinier gewerk. Dlamini kon dit egter nie onmiddellik bevestig nie.
Maroela Media het vroeër berig Stephenson se liggaam is verlede Dinsdag in haar huis gevind nadat sy nie vir werk opgedaag het nie en iemand ondersoek gaan instel het. Sy is met 'n stuk lap verwurg. Die verdagtes het vermoedelik deur 'n klein deur toegang tot die huis verkry en verskeie items is uit die huis gesteel.
Maroela Media wag vir terugvoer van die polisie oor die uitkoms van die hofverrigtinge.
Stephenson was 'n bekende in die gemeenskap, veral as die stigter van Jessica's Wall of Life, 'n muur waarin weggooibabas geplaas kan word met die oog op versorging.
Lees alle vorige berigte oor Michelle Stephenson op Maroela Media.
Nog n sinlose rasmoord.
Nog n moordenaar bekend aan die slagoffer. Ai mense hierdie govt sal nooit ingryp ni want hul weet dis hul mense wat wittes uitroei en die govt geniet dit. As Zuma sy walglike laggie lag klink hy so waansinnig
Nou ja, volgende vraag? Hoekom gee ons hulle nog werk? Ons gaan maar moet ons hande uit ons sakke haal en self werk né. Werkloosheid is alreeds hoog en dan nou dit??? In die afgelope paar dae se moorde op witvrouens, huishulp en tuiniers! In 2000 het ons al te doen gehad met hierdie hebsugtigheid, my skoonpa is vermoor vir n R100 wat die tuinier vir sy vriende vertel het, is n man met GELD. Net ter verduideliking hoe ek so bitter is: almal in die buurt en omgewing weet wie die moordenaars is maar is nooit inhegtenis geneem of… Lees meer »
Ek dink so in my enigheid, wanneer sal ek Maroela nuus lees waar geen berigte van moord en dood oor berig word? Sal maar aanhou bid.